Ιωάννης Φιστόπουλος

Ο Ιωάννης Φιστόπουλος ή καπετάν Γιοβάνης ήταν σπουδαίος οπλαρχηγός Μακεδονομάχος από την Σλήμνιτσα (Μηλίτσα) Καστοριάς.

Βιογραφικά στοιχεία
Ο Ιωάννης Φιστόπουλος γεννήθηκε στα μέσα του 19ου αίωνα στην Σλήμνιτσα (Μηλίτσα) Καστοριάς. Συμμετείχε στη Μακεδονική επανάσταση του 1896, μετά την αποτυχία της οποίας, συνέχισε να δρα ως κλέφτης στην περιοχή της Δυτικής Μακεδονίας.

To 1903 συνεργάστηκε με τον Παύλο Μελά και στη συνέχεια με τον Αλέξανδρο Καραλίβανο. Με το σώμα του συμμετείχε σε πολλές επιχειρήσεις εναντίον Βουλγάρων κομιτατζήδων, συνεργαζόμενος πολλές φορές με τον Νικόλαο Πύρζα και τον Ιωάννη Πούλακα.Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 87The Greek struggle in Macedonia, 1897-1913, Douglas Dakin, ΊδρυμαΜελετών Χερσονήσου του Αίμου (ΙΜΧΑ) , Θεσσαλονίκη 1966, σσ. 66, 78

Τον Οκτώβριο του 1904 συναντήθηκε με το 11μελές σώμα του με τον Παύλο Μελά και τον Αλέξανδρο Καραλίβανο στο Λέχοβο ΦλώριναςΚωνσταντίνος Αποστόλου Βακαλόπουλος, Ο ένοπλος αγώνας στη Μακεδονία 1904-1908, εκδόσεις Ηρόδοτος, Θεσσαλονίκη, 1999, σελ. 61. Μετά τις κοινές επιχειρήσεις στην περιοχή της Φλώρινας, ο καπετάν Γιοβάνης κατευθύνθηκε προς την περιοχή της Έδεσσας μετά από υπόδειξη του Κωνσταντίνου Μαζαράκη Αινιάνα. Εκεί το σώμα του ενισχύθηκε με Ελληνόπουλα της περιοχής και έφτασε συνολικά τους 30 άνδρες με ζώνη ευθύνης την περιοχή μεταξύ Βλαδόβου (σήμ. Άγρας), Τεχόβου (σήμ. Καρυδιά) και Μπαχόβου (σήμ. Πρόμαχοι)Κωνσταντίνος Αποστόλου Βακαλόπουλος, Ο ένοπλος αγώνας στη Μακεδονία 1904-1908, εκδόσεις Ηρόδοτος, Θεσσαλονίκη, 1999, σσ. 66, 70. Στο πρώτο δεκαπενθήμερο του Νοεμρίου του 1904 σε μάχη που δόθηκε στο Γκούγκοβο (σήμ. Βρυτά) Πέλλας, νίκησε Βουλγαρικό σώμα, στο οποίο προκάλεσε μεγάλες απώλειες σε πυρομαχικάΚωνσταντίνος Αποστόλου Βακαλόπουλος, Ο ένοπλος αγώνας στη Μακεδονία 1904-1908, εκδόσεις Ηρόδοτος, Θεσσαλονίκη, 1999, σελ. 70. Μετέπειτα αναδιοργάνωσε το σώμα του Λεωνίδα Τσιώρη (που δρούσε στην περιοχή Νάουσας) και τέθηκε επικεφαλής. Το σώμα αυτό αποτελούνταν από 15 Μακεδόνες και 3 Κρητικούς και υπερασπίστηκε τους Ελληνικούς πληθυσμούς της περιοχής Μπαχόβου (σήμ. Πρόμαχοι) έως το 1908Κωνσταντίνος Αποστόλου Βακαλόπουλος, Ο ένοπλος αγώνας στη Μακεδονία 1904-1908, εκδόσεις Ηρόδοτος, Θεσσαλονίκη, 1999, σελ. 71.

Παραπομπές

Κατηγορία:Μακεδονομάχοι
Κατηγορία:Κλέφτες
Κατηγορία:Μακεδονική Επανάσταση 1896